
Parlamentul României

Camera Deputaţilor

Comisiapentru apărare, ordine                                                                 Bucureşti, 11.06.2003

publică şi siguranţă naţională                                                                   PL 363/2003                                                                                                                                                 

Nr.32/383

RAPORT

asupra proiectului de Lege pentru aprobarea Ordonanţei de urgenţă a Guvernului 

nr. 32/2003 pentru modificarea art.37 alin.2 din Legea nr. 46/1996 privind pregătirea populaţiei pentru apărare 
1. În conformitate cu prevederile art.89 şi 107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 32/2003 pentru modificarea art.37 alin.2 din Legea nr. 46/1996 privind pregătirea populaţiei pentru apărare, trimis cu adresa nr. 363/05.06.2003 şi înregistrat cu nr. 32/383 din 5 iunie 2003. 
      Consiliul Legislativ, cu nr.663/24.04.2003, a avizat favorabil, cu unele observaţii, proiectul  ordonanţei de urgenţă.

      Proiectul de lege prevede posibilitatea directorului Serviciului Român de Informaţii şi a directorului Serviciului de Protecţie şi Pază de a reglementa prin ordin modul de angajare, durata contractului, precum şi  drepturile şi îndatoririle militarilor angajaţi pe bază de contract.

      Proiectul de lege face parte din categoria legilor organice şi se adoptă potrivit art.74 alineatul (1) din Constituţie.

2. La dezbaterea proiectului de lege au participat în calitate de invitaţi, conform 
prevederilor art.51 şi art.52 din Regulamentul Camerei Deputaţilor, domnii Eugen Iorga, consilier juridic şi Nicolae Dobre, şef Birou Completare, ambii din cadrul Serviciului Român de Informaţii, şi  domnul  Ion Micu, şeful Secţiei Organizare- Mobilizare din  cadrul Serviciului de Protecţie şi Pază. 
3. La lucrările comisiei au fost prezenţi  23  deputaţi din totalul de 26 de membri ai
comisiei.

Proiectul de lege a fost aprobat cu 20 de voturi pentru şi 3 abţineri. 

4. Proiectul de lege a fost adoptat de Senat în şedinţa din 29 mai 2003.
  În urma dezbaterii, în şedinţa din 11 iunie 2003, comisia propune plenului Camerei Deputaţilor,  adoptarea fără modificări a proiectului de lege.

PREŞEDINTE,

Răzvan IONESCU

Red.consult.Roxana Rus

